stanford-oval/wikipedia huggingface dataset:
מועצה אזורית עמק יזרעאל
היסטוריה

מועצה אזורית יזרעאל הוקמה בסוף שנת 1941. היא הייתה המועצה האזורית השנייה לקום - קדמה לה מועצה אזורית עמק חפר. בעת הקמתה כללה המועצה את בלפוריה, גניגר, כפר גדעון, מחנה ישראל, קיבוץ מרחביה, מושב מרחביה, מזרע, תל עדשים ואת המוסד החינוכי כפר ילדים. בהמשך נוספו למועצה הקיבוצים גזית, עין דור ודברת, שהתיישבה בשטח הנטוש של "מחנה ישראל", ומושב היוגב שנוסדו ב-1947–1949, כך שבשנות ה-50 וה-60 של המאה ה-20 היא כללה 11 יישובים.
יישובי אזור מערב עמק יזרעאל התאגדו עם יישובי אזור מגידו (שנודע אז כאזור אפרים) בוועד גוש נהלל שבשיאו כלל 22 יישובים. עם ההתארגנות למועצות מקומיות הוחלט להקים שלוש מועצות אזוריות נפרדות, בין השאר משום שנהלל והיישובים הסמוכים לו היו במחוז נצרת, בעוד בית שערים והיישובים סמוכים לו היו במחוז חיפה. בעת הדיונים לגבי המסגרת המוניציפלית של יישובי גוש נהלל דובר על הקמת שלוש מועצות: מועצה אזורית מגידו, מועצה אזורית קישון ומועצה אזורית נהלל. עלתה גם ההצעה לצרף את יישובי אזור נהלל למועצת אזור יזרעאל, אולם הדבר לא יצא אז אל הפועל ובמקום זאת נוצר שיתוף פעולה בין מועצת נהלל ומועצת קישון. בשנת 1957 אוחדו המועצות נהלל וקישון ונקראו יחד מועצה אזורית קישון.
בשנת 1980 אוחדו מועצה אזורית יזרעאל ומועצה אזורית קישון ונקראו יחד מועצה אזורית עמק יזרעאל.
יישובי המועצה

| מספר | צורת היישוב | יישוב | שנת הקמה |
| --- | --- | --- | --- |
| 1 | יישוב קהילתי | אחוזת ברק | 1998 |
| 2 | יישוב קהילתי | אלון הגליל | 1980 |
| 3 | מושב | אלוני אבא | 1948 |
| 4 | קיבוץ | אלונים | 1938 |
| 5 | מושב | בית זייד | 1951 |
| 6 | מושב | בית לחם הגלילית | 1948 |
| 7 | מושב | בית שערים | 1936 |
| 8 | מושב | בלפוריה | 1922 |
| 9 | יישוב קהילתי | גבעת אלה | 1988 |
| 10 | קיבוץ | גבת | 1926 |
| 11 | קיבוץ | גזית | 1948 |
| 12 | קיבוץ | גניגר | 1922 |
| 13 | קיבוץ | דברת | 1947 |
| 14 | יישוב קהילתי | הושעיה | 1981 |
| 15 | מושב | היוגב | 1949 |
| 16 | קיבוץ | הסוללים | 1949 |
| 17 | קיבוץ | הרדוף | 1982 |
| 18 | קיבוץ | חנתון | 1984 |
| 19 | קיבוץ | יפעת | 1926 |
| 20 | מושב | כפר ברוך | 1926 |
| 21 | מושב | כפר גדעון | 1923 |
| 22 | קיבוץ | כפר החורש | 1933 |
| 23 | מושב | כפר יהושע | 1927 |
| 24 | קיבוץ | מזרע | 1923 |
| 25 | כפר ערבי | מנשייה זבדה | 1945 |
| 26 | מושב | מרחביה | 1922 |
| 27 | קיבוץ | מרחביה | 1911 |
| 28 | מושב | נהלל | 1921 |
| 29 | כפר בדואי | סוואעד חמירה | 1996 |
| 30 | יישוב קהילתי | עדי | 1980 |
| 31 | קיבוץ | עין דור | 1948 |
| 32 | מושב | ציפורי | 1949 |
| 33 | קיבוץ | רמת דוד | 1926 |
| 34 | מושב | שדה יעקב | 1927 |
| 35 | יישוב קהילתי | שמשית | 2000 |
| 36 | קיבוץ | שריד | 1926 |
| 37 | מושב | תל עדשים | 1923 |
| 38 | יישוב קהילתי | תמרת | 1981 |
ראשי המועצה לדורותיהם

לראשי מועצה אזורית קישון לפני האיחוד, ראו בערכו.
ראשי המועצה לדורותיהם > יזרעאל לפני האיחוד

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אליהו כרמיאלי מגניגר (1941-1951)
נתן בר שמעון מגניגר (1951-1959)
יעקב אגוזי מגינגר (1959-1968)
משה אשכנזי מקיבוץ מרחביה, 1968- 1977
ישראל פרדקין (סולה) מתל עדשים - ראש המועצה האזורית יזרעאל 1977–1980
ראשי המועצה לדורותיהם > עמק יזרעאל אחרי האיחוד

חיים ראם מבית שערים - חודשים אחדים ב-1980
ישראל פרדקין (סולה) מתל עדשים - בין השנים 1980–1986
מולה כהן מאלונים - ראש מועצה אזורית עמק יזרעאל בין השנים 1986–1999
איתן ברושי מגבת - ראש מועצה אזורית עמק יזרעאל בין השנים 1999–2006
אייל בצר מנהלל - ראש מועצה אזורית עמק יזרעאל בין השנים 2007–2024
שלומית שיחור רייכמן מתמרת - ראש מועצת עמק יזרעאל החל משנת 2024
ריקבון מוחי

ריקבון מוחי (באנגלית: Brain rot או Brainrot) הוא מונח המתאר תוכני רשת בעל ערך ירוד, או את ההשלכות הנפשיות והאינטלקטואליות, הנגרמות כתוצאה מחשיפה ממושכת לתוכן זה. המונח מתייחס גם לשימוש מופרז עד כדי התמכרות למדיה דיגיטלית וחברתית, בדגש על תכנים קצרים כגון סרטוני טיקטוק. המונח החל את דרכו בתרבות האינטרנט של דור האלפא ודור ה-Z, אך פרץ גם אל המיינסטרים התרבותי.
המונח זכה בתואר "מילת השנה של אוקספורד" לשנת 2024. המילה, שנבחרה בסקר שבו הצביעו 37 אלף אנשים, התחרתה מול מונחים אחרים כגון צניעות, רומנטזי (ז'אנר המשלב בין רומנטיקה ופנטזיה), demure ותמחור דינמי. המונח מוגדר על ידי הוצאת אוניברסיטת אוקספורד כ"הידרדרות כביכול במצב הנפשי או האינטלקטואלי של אדם כתוצאה מצריכת יתר של חומרים ותכנים (במיוחד תכנים מקוונים) הנחשבים טריוויאליים או בלתי מאתגרים".
מקור ושימושים

לפי הוצאת אוניברסיטת אוקספורד, השימוש המתועד הראשון במונח היה כבר בשנת 1854 בספר וולדן מאת הנרי דייוויד תורו. תורו מתח ביקורת על מה שהוא ראה כירידה בסטנדרטים האינטלקטואליים, כאשר רעיונות מורכבים זוכים להערכה פחותה, והשווה זאת ל-"ריקבון תפוחי האדמה" של שנות ה-40 של המאה ה-19 באירופה.
בהקשר אינטרנטי, ישנן ראיות לשימוש במונח עוד בשנת 2004. בשנת 2007, המונח שימש את משתמשי טוויטר לתיאור תוכניות הכרויות (כגון "הרווק"), משחקי וידאו ו"בילויים מקוונים". השימוש בביטוי התרחב בעשור השני של המאה ה-21, והפך לפופולרי מאוד בשנת 2023, עם הפיכתו למם אינטרנטי.בשנת 2024, נמצא כי רבים משתמשים במונח לתיאור הרגלי הרשת של דור האלפא בידי מבקרים שסבורים כי הדור "שקוע יתר על המידה בתרבות הרשת". המונח מתייחס, באופן שלילי, לאדם שאוצר המילים שלו מורכב אך ורק מהקשרים (רפרנסים) אינטרנטיים.
בין השנים 2023 ל-2024, תדירות השימוש במונח עלתה בכ-230%. דור האלפא ודור ה-Z רואים במונח מילת סלנג, המצטרפת לביטויים כגון "סקיבידי" (אזכור לסדרת הרשת סקיבידי טוילט), "ריז" (קיצור של 'כריזמה'), "Gyatt", והביטויים זכר אלפא ובטא.
בשנת 2024, פאטימה פיימן, סנאטורית אוסטרלית השייכת לדור ה-Y, עלתה לכותרות כשנשאה נאום קצר בפני הפרלמנט האוסטרלי באמצעות סלנג של דור האלפא ודור ה-Z. היא הציגה אותם כ"(דורות ש)נזנחים לעיתים קרובות בחברה שלנו", וטענה ש"תמסור את שאר ההצהרה בשפה שהם מכירים".תוך שימוש במונחי סלנג, מתחה פיימן ביקורת על הצעת החוק לאסור על ילדים מתחת לגיל 14 להשתמש ברשתות חברתיות, וסיימה את נאומה בפנייה לצעירים אלו: "למרות שחלקכם עדיין לא יכולים להצביע, אני מקווה שביום שתעשו זאת, אוסטרליה תהיה מגניבה יותר, ועם ממשלה נוכחת יותר. סקיבידי!" הנאום, שנכתב על ידי איש צוות של פיימן, סומן כדוגמה לריקבון מוחי "בעולם האמיתי".
ראו גם

ביטויי סלנג של דור ה-Z ודור האלפא
שיטיפיקציה
שיטפוסטינג
הערות שוליים

↑  Roy, Jessica (2024-06-13). "If You Know What 'Brainrot' Means, You Might Already Have It". The New York Times (באנגלית אמריקאית). ISSN 0362-4331. נבדק ב-2024-08-26.
↑  "Why teenagers are deliberately seeking brain rot on TikTok | Psyche Ideas". Psyche (באנגלית). נבדק ב-2024-11-13.
↑  What is brain rot, the Oxford University Press 2024 word of the year?, www.bbc.com (באנגלית בריטית)
↑  מגוללים בלי סוף: מילון אוקספורד בחר ב-Brain rot כמילת השנה שלו, באתר כלכליסט, 2 בדצמבר 2024
1 2  "'Brain rot' named Oxford Word of the Year 2024". Oxford University Press. Oxford. 2 בדצמבר 2024. נבדק ב-2 בדצמבר 2024. {{cite web}}:  (עזרה)
1 2 3  Rufo, Yasmin (2024). "Losing your mind looking at memes? The dictionary has a word for that". BBC.
↑  Benedict Heaton, 'Brain rot' named Oxford Word of the Year 2024, Oxford University Press, ‏2024-12-02
1 2  Prema, Shivé (8 בפברואר 2024). "What is 'brain rot'? Do you have it?". SBS News (באנגלית). נבדק ב-2024-08-26. {{cite web}}:  (עזרה)
↑  North, Anna (2024-09-05). "iPad kids speak up". Vox (באנגלית אמריקאית). נבדק ב-2024-09-16.
↑  Roy, Jessica (13 ביוני 2024). "If You Know What 'Brainrot' Means, You Might Already Have It". The New York Times. {{cite web}}:  (עזרה)
↑  "Parents and Gen Alpha kids are having unintelligible convos because of 'brainrot' language". NBC News (באנגלית). 2024-08-10. נבדק ב-2024-09-16.
↑  "'Skibidi': Payman opposes social age limit in speech to gen Z and gen Alpha". YouTube. 11 בספטמבר 2024. נבדק ב-13 בנובמבר 2024. {{cite web}}:  (עזרה)
1 2  Weedston, Lindsey (2024-09-13). "Fatima Payman Gen Z Slang Speech Declared 'Brainrot'". The Daily Dot (באנגלית אמריקאית). נבדק ב-2024-09-16.
טבאויל

| --- | --- |

 נתונים כלליים
 סוג:  חברה ציבורית
 תקופת הפעילות:  1934–הווה (כ־91 שנים)
 חברת אם:  לוקאויל
 חברות בנות:  LLK Finland Suomen Petrooli Suomen Tähtihovit Suomen Tähtiautomaatit
 מיקום המטה:  ונטה 
 משרד ראשי:  ונטה, פינלנד
 ענפי תעשייה:  תעשיית הנפט 
 מוצרים עיקריים:  נפט וגז
 עובדים:  236
  
 www.teboil.fi
 
טבאויל (בפינית: Oy Teboil Ab) היא חברת נפט פינית, שמוכרת ומשווקת מוצרי נפט. החברה מפעילה תחנות דלק ברחבי פינלנד ונחשבת לחברת הנפט השנייה בגודלה במדינה. החברה היא חברת בת של חברת הנפט הרוסית לוקאויל.
היסטוריה

החברה הוקמה בשם Trustivapaa Bensiini על ידי מוריץ סקוגסטרום בהלסינקי בשנת 1934. ראשי תיבות של שם החברה הן TB, שממנו הגיע שם החברה הנוכחי. באותה שנה חברות פצלי השמן האסטוניות Eesti Kiviõli וחברת New Consolidated Gold Fields הפכו לבעלי המניות העיקריים בחברה.
חברת Teboil, נוצרה במקום חברת Suomen Petrooli, שהוקמה על ידי משקיעים גרמנים בויבורג בשנת 1932. במהלך מלחמת העולם השנייה הועברה הבעלות למשקיעים גרמנים ובהמשך החברה הוחזקה על ידי משפחת ארנרוט.
לאחר מלחמת החורף, בשנת 1947 על פי חוזה פריז, TB הפכה לרכושה של החברה הממשלתית של ברית המועצות לייצוא נפט, סויוזנפטאקספורט. ב-1966 שינתה החברה את שמה ל-Teboil, שמקורו בהגיית הקיצור TB בתוספת 'נפט'. בשנים אלו, חברת הנפט הממשלתית Neste החזיקה במונופול בתחום הסיטונאות של מוצרי נפט, וכך גם Teboil השיגה למעשה את השליטה על הבנזין והדיזל מחברת Neste.
בשנת 1994 הופרטה סויוזנפטאקספורט ואורגנה מחדש לחברה בשם נפטא מוסקבה. בשנת 2005 מכרה נפטא את Teboil לחברת הנפט הרוסית לוקאויל. ב־3 במרץ 2022, חברת Teboil ביקשה מהעיתון הפיני Kaleva שלא להשתמש במונח "מלחמה" כאשר דיווח על החברה והמלחמה באוקראינה וביקש להחליף זאת מונחים ידידותיים יותר כמו סכסוך. זו אחת מחברות האירופיות הבודדות שנותרו בחזקת בעלים רוסים, חרף מלחמת אוקראינה–רוסיה.
לפונטי

מפה של המחוזות האלפיניים החל משנת 14 לספירה, המציגה את מיקומם של הלפונטי בתוך רייטיה ומצפון לפרובינקיה גאליה קיסאלפינה
יישובים קלטיים (כתומים) ורייטיים (ירוק) בשווייץ
הלפונטי (בלטינית: Lepontii) היו עם קלטי קדום שכבש חלקים של רייטיה (בשווייץ המודרנית ובצפון איטליה) בהרי האלפים במהלך תקופת הברונזה המאוחרת/תקופת הברזל. סטראבון לעומת זאת מגדיר אותם כאחד משבטי הרייטים. חפירות ארכאולוגיות אחרונות והקשר שלהן עם תרבות גולאסקה (אנ') (מאות 9-7 לפנה"ס) ותרבות קנגרייט (אנ') (מאה 13 לפנה"ס) מצביעים על השתייכות קלטית. מניתוח שפתם ושמות המקומות של האזורים הלפונטיים הישנים, הועלתה השערה שאנשים אלו מייצגים שכבה דומה לאותה התפשטות קלטית אך קודם לחדירה הגאלית בעמק הפו. הועלתה ההצעה שייתכן שהלפונטי היו ליגורים שקיבלו עליהם את התרבות הקלטית.
אזור ההתיישבות

הערים הראשיות של הלפונטי היו אוסלה, כיום דומודוסולה (אנ'), איטליה, וביליטיו, כיום בלינצונה, שווייץ. השטח שלהם כלל את המדרונות הדרומיים של מעבר סנקט גוטהארד ומעבר סימפלון, המקבילים בערך לאוסולה (אנ') וטיצ'ינו של ימינו.
מפה של רייטיה מציגה את מיקומו של הטריטוריה הלפונטית, בפינה הדרום-מערבית של רייטיה. האזור מדרום, כולל מה שעתיד להפוך לבירת האינסוברית מדיולנום (מילאנו המודרנית), היה אטרוסקי בסביבות 500–600 לפני הספירה, כאשר ה-לפונטי החלו לכתוב כתובות על מצבות באלפבית שלהם, אחד מכמה אלפביתים שמקורם באלפבית האטרוסקי בטריטוריה הרייטית.
ביבליוגרפיה

Piana Agostinetti P. 1972, Documenti per la protostoria della Val d’Ossola. San Bernardo d’Ornavasso e le altre necropoli preromane, Milano.
Tibiletti Bruno, M. G. (1978). "Ligure, leponzio e gallico". In Popoli e civiltà dell'Italia antica vi, Lingue e dialetti, ed. A. L. Prosdocimi, 129–208. Rome: Biblioteca di Storia Patria.
Tibiletti Bruno, M. G. (1981). "Le iscrizioni celtiche d'Italia". In I Celti d'Italia, ed. E. Campanile, 157–207. Pisa: Giardini.
ULRICH-BANSA O.1957, Monete rinvenute nelle necropoli di Ornavasso, in “Rivista Italiana di Numismatica”, LIX, pp. 6–69.
Whatmough, J. (1933). The Prae-Italic Dialects of Italy, vol. 2, The Raetic, Lepontic, Gallic, East-Italic, Messapic and Sicel Inscriptions. Cambridge, Massachusetts: Harvard University Press.
AA.VV. and Prosdocimi, A.L. (1991). I Celti, pag.50-60, Lingua e scrittura dei primi Celti. Bompiani.
AA.VV. and De Marinis, R.C. (1991). I Celti, capìtol I Celti Golasecchiani. Bompiani.
Stifter, D. 2020. Cisalpine Celtic. Language, Writing, Epigraphy. Aelaw Booklet 8. Zaragoza: Prensas de la Universidad de Zaragoza.
Stifter, D. 2020. «Cisalpine Celtic», Palaeohispanica 20: 335–365.
הערות שוליים

↑  Walser, Gerold (2006). "Lepontii". Brill's New Pauly. doi:10.1163/1574-9347_bnp_e701750. A Celtic tribe in the Central Alps
↑  John T. Koch (ed.) Celtic culture: a historical encyclopedia ABC-CLIO (2005), pp. 1142–1143 מסת"ב 978-1-85109-440-0
↑  Percivaldi, Elena (2003). I Celti: una civiltà europea. Firenze. p. 22.
↑  M. Lejeune, Lepontica, Parigi 1971.
↑  Sciarretta, Antonio (2010). Toponomastica d'Italia. Nomi di luoghi, storie di popoli antichi. Milano: Mursia. pp. 143–173. ISBN 978-88-425-4017-5.
↑  The Cambridge Ancient History: Plates, New ed. University Press. 1988. p. 718.
| --- | --- |
בקרת זהויות :  HDS: 008018
גוש שלום

| --- | --- |


 מדינה:  ישראל 
 מטה הארגון:  חולון 
 מייסדים:  אורי אבנרי 
 תקופת הפעילות:  1993–הווה (כ־32 שנים) 
 פרסים והוקרה:  פרס הקיום הנכון (2001) 
 אתר רשמי
 
גוש שלום היא תנועת שמאל רדיקלית ישראלית. התנועה הוקמה ב-1993 על ידי אורי אבנרי, בעקבות אכזבתו מתנועות השמאל הוותיקות כגון שלום עכשיו, שלא היו רדיקליות מספיק לטעמו מול ממשלת רבין. דובר התנועה הוא אדם קלר.
התנועה תומכת בסרבנות ומכירה באופן עקרוני בזכות השיבה של הפליטים הפלסטינים, שיחזרו לתחומי מדינת ישראל במכסות שנתיות שייקבעו בהסכמה.
מטרות ועקרונות

המטרה העיקרית של התנועה היא להשפיע על דעת הקהל הישראלית ולהובילה לשלום ולפיוס עם הפלסטינים על בסיס העקרונות הבאים:
סיום השליטה של ישראל בשטחים.
הכרה בזכות העם הפלסטיני להקמת מדינה ריבונית בכל השטחים של ארץ ישראל המנדטורית שכבשה ישראל ב-1967, עם אפשרות לחילופי שטחים על פי הסכם בין הצדדים.
כינון ירושלים כבירת שתי המדינות, כשירושלים המזרחית (ובכללה רוב העיר העתיקה והר הבית) תשמש כבירת פלסטין וירושלים המערבית (ובכללה הרובע היהודי והכותל המערבי) תשמש כבירת ישראל.
"הכרה עקרונית" בזכות השיבה של הפליטים הפלסטינים ובזכות כל פליט לבחור בין פיצויים לבין שיבה לפלסטין וישראל. הגשמת הזכות בפועל, ובכלל זה מספר הפליטים שיוכלו לחזור לישראל במכסות שנתיות, תיקבע בהסכמה הדדית, מבלי לפגוע באושיות מדינת ישראל.
שמירת הביטחון של ישראל ופלסטין על פי הסכם הדדי וערובות הדדיות.
שאיפה לשלום כולל בין ישראל לכל המדינות הערביות ולכינון איחוד מרחבי.
התנועה סבורה כי מדינת ישראל מבצעת בשטחים פשעי מלחמה יומיומיים ותומכת בהקשר זה בסרבנות. התנועה מתנגדת לתוואי גדר ההפרדה, משום שהגדר נבנית מעבר לקו הירוק, וטוענת שהגדר אינה גדר ביטחונית אלא פוליטית.
פעולות

במשך זמן רב מפרסמת "גוש שלום" מדי יום שישי מודעה בפורמט קבוע בעמוד השני של העיתון "הארץ", ובה הצהרה פוליטית מענייני השעה. דוגמה לכך היא מודעת האבל על מותו של יאסר ערפאת. באתר האינטרנט שלו מציין "גוש שלום" כי היה הגוף הישראלי היחידי שפרסם הודעת השתתפות בצער העם הפלסטיני על מות "אבי האומה". במאמר שפרסם אבנרי הסביר את כי הערכתו לערפאת נובעת בין היתר מהעובדה שערפאת הסכים לוותר על 78% ממה שנחשב בעיני הפלסטינים כ"פלסטין ההיסטורית", והראשון שהסכים לפתרון שתי המדינות ומסיבות נוספות.
התנועה מפעילה אתר אינטרנט הכולל מאמרים והבעות עמדה, דיווחים ותמונות מהשטח, פרסומים שונים של התנועה ומסמכי הסברה בנוגע לסכסוך הישראלי-פלסטיני. אחד מהפרסומים הללו כולל את חוברת "אמת מול אמת" המציגה את הנרטיב הישראלי ואת הנרטיב הפלסטיני של הסכסוך, זאת מתוך אמונה שעל שני הצדדים בסכסוך מוטלת החובה להכיר ולהבין את הנרטיב של משנהו.
פעילי גוש שלום מרבים לקחת חלק בהפגנות במקומות שבהן מוקמת גדר ההפרדה, באזורי בנייה בהתנחלויות וליד כפרים פלסטינים. התנועה מרבה לשתף פעולה עם תנועות שמאל רדיקלי אחרות, כגון: ISM, אנרכיסטים נגד הגדר, זוכרות ועוד. בין השאר הפגינו פעילי גוש שלום נגד הגדר ביחד עם פעילי חמאס, ואורי אבנרי ציין שהוא "...רואה בכך סימן נוסף לכך שניתן לכלול את תנועת חמאס במשא-ומתן לשלום עם ישראל ולהשיג את תמיכתה בהסכם-השלום שייחתם."
התנועה תמכה ויזמה חרמות על גופים ישראליים וקריאה לחרם על מוצרי ההתנחלויות. בנוסף תמכה התנועה בהחרמת חברת קטרפילר המוכרת דחפורי D9 לישראל ואף הצדיקה את החרם האקדמי (שבוטל לבסוף, ראו פרשת אילן פפה) נגד אוניברסיטת בר-אילן עקב תמיכתה באוניברסיטת אריאל בשומרון.
הערות שוליים

↑  מטרות גוש שלום, באתר התנועה
↑  משלחת הגוש בהלוויית ערפאת, אתר תנועת "גוש שלום", 12 בנובמבר 2004
↑  אורי אבנרי, אחד ודורו, אתר הגדה השמאלית
↑  אורי אבנרי, אמת מול אמת, אתר תנועת "גוש שלום"
↑  ערן ורד, דגל חמאס לצד דגל ישראל בבילעין, אתר תנועת "גוש שלום", 20 בינואר 2006
↑  חרם על מוצרי ההתנחלויות, באתר גוש שלום, אורכב מן המקור, ‏22 ביולי 2006 (ארכיון)
↑  אורי אבנרי במכתב לנשיא אוניברסיטת בר-אילן, פרופסור משה קווה, אתר תנועת "גוש שלום", 26 באפריל 2005
| --- | --- |
בקרת זהויות :  NLI: 987007380207705171 
פעילי "גוש שלום" ו"שלום עכשיו" בעצרת השלום בכיכר מלכי ישראל, 4 בנובמבר 1995, אוסף דן הדני, הספרייה הלאומית
תאגיד רב-לאומי

תאגיד רב-לאומי הוא תאגיד המשתרע על פני מדינות רבות, עם מפעלי משנה, משרדים או סניפים בארצות שונות. לרוב, לתאגיד כזה יש משרד ראשי מרכזי, בו מתואם הניהול העולמי של התאגיד. רוב התאגידים הגדולים במונחים של הכנסה כספית או נתח שוק הם תאגידים רב-לאומיים. בשנת 1602 הוקם התאגיד הרב-לאומי הראשון, חברת הודו המזרחית ההולנדית.
התאגידים הרב-לאומיים המודרניים מובחנים מחברות בין־לאומיות במספר מובנים. חברות בין־לאומיות נהגו בדרך כלל לייבא חומרי גלם ממדינה אחת או מספר מדינות, להרכיבם במפעל או במספר מפעלים במדינת האם של החברה ולשווקם במדינות שונות. תאגידים רב-לאומיים, לעומתם, מבזרים גם את פעולת הייצור בין מדינות שונות. ייתכן מצב, לדוגמה, בו רכיב אחד של המוצר ייוצר במדינה אחת, אחר בעבר השני של העולם, והרכבתם יחדיו במפעל במקום שלישי.
במוצרים שבהם השירות הוא מרכיב מרכזי, וכדאיות ייבוא חומרי גלם נמוכה יחסית, נהוגה פעמים רבות גם שיטת הזכיינות, שבה מעניק התאגיד הרב-לאומי זיכיון הפעלה ליצרנים או נותני שירות במדינה מסוימת, כשאלו פועלים במדינתם כיצרנים עצמאיים שיש להם זיכיון לשימוש במותג של החברה הרב-לאומית, ונהנים מהדרכה וסיוע (במובן כללי יותר) מהחברה האם, וחסכון בהוצאות פרטניות כמו פרסום, מחקר ופיתוח (מו"פ), לוגיסטיקה וניהול או שיווק אסטרטגי. במקרים כאלה, התאגיד הרב-לאומי מעניק זיכיונות פעולה לתאגידים שאינם רב-לאומיים. (ראו הרחבה על מיתוג וגלובליזציה)
שני אפיונים אלו של התאגידים הרב-לאומיים הביאו לפיחות בחשיבות הסחר הבין־לאומי בסחורות ולגידול מקביל בהיקף הסחר הבין־לאומי המבוצע באמצעות העברות הון. מבנה זה מעניק לתאגידים הרב-לאומיים גמישות רבה יחסית בהשוואה לתאגידים בין־לאומיים מדורות קודמים, משום שהדבר מאפשר להם להפחית את מצבת העובדים המועסקת בתאגיד, לטובת חוזים מול קבלני-משנה המקיימים יחסים כאלו עבורו.
אחת הסיבות המרכזיות למעבר לייצור רב-לאומי היא ההקשחה הניכרת בשוקי העבודה ברוב מדינות המערב, ושכרם הגבוה של עובדי ייצור בהם. יתרון היעילות של הייצור במערב נשחק במידה רבה, ובמקרים מסוימים אף נעלם. במצב כזה, בהתאם ל"חוק היתרון היחסי" של דייוויד ריקרדו, למדינה המסוגלת לייצר כל מוצר ביעילות גדולה יותר ממדינה אחרת, עדיין משתלם להעביר את ייצור המוצרים שבהם יתרונה היחסי קטן יותר לייצור באותה מדינה אחרת, ודומה כי זהו המצב גם כאן.
התאגידים הרב-לאומיים, בהתאם לאמור, מתמקדים בתחומים בהם יש עדיין יתרון יחסי גדול למדינת האם של התאגיד. תאגידים רב-לאומיים רבים מצמצמים את מעורבותם הישירה בנושאי ייצור מוצרים, ומתמקדים, לעומת זאת, בלוגיסטיקה, מחקר ופיתוח, ובשיווק ומיתוג. לדוגמה, תאגיד רב-לאומי העוסק במיצים עשוי להעביר את ייצור המיצים בפועל לחברות עצמאיות שונות, כשעיקר עבודתו מתמקדת במיתוג המיצים השונים, פיתוח מיצים חדשים, שיווק המיצים ומכירתם בשוק.
לטענת הדוגלים באנטי-גלובליזציה, גודלם של התאגידים הרב-לאומיים והיותם נותני חסות מסחרית לפעילויות תרבותיות שונות, הקנו להם השפעה פוליטית רבה. במיוחד, נטען כי חברות כאלה נהנות מהשפעה על מדינות קטנות יותר או עניות יותר, באמצעות החלטה לייצר או שלא לייצר בהן.
תאגידים רב-לאומיים בישראל

תאגידים רב-לאומיים רבים פועלים גם בישראל. הדרך הבסיסית ביותר לכך היא קיום של סניף, סוכנות או זכיין בישראל, העוסקים בשיווק מוצריו של התאגיד הרב-לאומי, כפי שעושים למשל איקאה או זארה ויצרני מכוניות, כגון פורד ופיאט, שלהם סוכנויות בישראל. במשך שנים אחדות נמנעו תאגידים רב-לאומיים מקשרים עם ישראל, עקב החרם הערבי, שהשפעתו נחלשה במהלך השנים. תאגידים רב-לאומיים אחרים, כמו מקדונלד'ס או קוקה-קולה מבצעים גם את פעולות הייצור בישראל, והיצרנית הישראלית מתפקדת במובנים רבים כיישות נפרדת בעלת זיכיון למותג.
בחלק מהמקרים פתחו תאגידים רב-לאומיים מפעלי ייצור ומרכזי מחקר ופיתוח בישראל. הדוגמה הבולטת ביותר לכך היא תאגיד אינטל.
אחת התוצאות הנובעות מפעילותם של תאגידים רב-לאומיים בישראל היא הצטרפותם של תאגידים ישראליים לתאגידים רב-לאומיים. התופעה בולטת בענף ראיית החשבון, שבו משרדים ישראליים הצטרפו למשרדים רב-לאומיים כגון Ernst & Young ו-KPMG, ובאופן דומה בענף הפרסום.
במקרים מעטים התפתחו תאגידים ישראליים לתאגידים רב-לאומיים שמרכזם בישראל. הדוגמה הבולטת ביותר לכך היא חברת טבע תעשיות פרמצבטיות, שמרכזי הייצור שלה פרושים במדינות אחדות בנוסף לישראל.
ראו גם

מודל אופסלה
The Haunted

| --- | --- |

 מקום הקמה:  גטבורג 
 מוקד פעילות:  גטבורג, שוודיה
 תקופת הפעילות:  מ-1996
 זרם:  מטאל
 סוגה:  דת' מטאל מלודי, גרוב מטאל, ת'ראש מטאל
 חברת תקליטים:  סנטיורי מדיה   Earache Records
 www.the-haunted.com
 חברים
 פיטר דולוין אנדרס ביולר  ג'ונאס ביולר   פטריק ינסן פר מיולר ינסן
 חברים לשעבר
 מרקו ארו  אדריאן ארלאנדסון מרקוס סונסון
 
The Haunted היא להקת הבי מטאל שוודית שנוסדה בשנת 1996.
שניים מחברי הלהקה הם האחים ביולר, יוצאי להקת At the Gates הידועה. ללהקה שישה אלבומים עד היום מתוכם אלבום אחד מהופעה חיה. לרוב, הלהקה משלבת בין דת' מטאל מלודי, לבין גרוב מטאל או ת'ראש מטאל.
היסטוריה > The Haunted | 1996-2000

בשנת 1997 הקליטה הלהקה את הדמו שנקרא "Demo97" וב-1998 הלהקה הוציאה לאור את אלבומה הראשון, שנקרא על שם הלהקה The Haunted, כשהייתה חתומה ל-"Earache Records". האלבום זכה לשבחים רבים ממגזינים שונים ואף כונה כאלבום השנה על ידי טררויזר מגזין (Terrorizer Magazine) גם בשל ההופעה הווירטואוזית המוזיקלית של דולוין שפרצה באומץ דרך לחקר הכח של הקול האנושי, והעומק ועוצמה שנותן לקול. ללהקה מוניטין מכובד בפיתוח הת'ראש מטאל השוודי, ואף הת'ראש מטאל הבינלאומי.
היסטוריה > The Haunted Made Me Do It | 2000-2003

לאחר שחרורו של האלבום יצאו פיטר דולוין ואדריאן ארלאנדסון את הלהקה ב-1999, אדריאן הצטרף ללהקת Cradle Of Filth. בתור מתופף צירפו הלהקה את פייר מוולר ינסן ואת מרקו ארו כסולן חדש.
האלבום השני והחדש, The Haunted Made Me Do It, הלהקה גרמה לי לעשות כך, אשר יצא לאור בשנת 2000 היה יותר מלודי והשתייך יותר לסגנון גות'נבורג (להקות כמו At The Gates ועוד) מאשר האולד-סקול-ת'ראש-מטאל שימש את הלהקה באלבומה הקודם. האלבום כיכב במצעד הרוק של " CMJ Loud Rock Radio Chart ", וזכה בגראמי שוודי על "אלבום הרוק הכבד הטוב ביותר". האלבום יצא לסיבוב הופעות באירופה עם Entombed, Nile, The Crown ו-In Flames. הלהקה השתתפה בכמה פסטיבלים גדולים כמו "2000 Decibel", ""Hultsfred, "Graspop" ו-"Wacken Open Air".
כתוצאה מכל ההופעות, הלהקה הוציאה את אלבום הלייב היחידי שלה עד כה – "Live Rounds In Tokyo".
לא היה נראה כי משהו יכול לעצור את הלהקה, עד אוגוסט 2001, כשהגיטריסט וכותב השירים, אנדרס ביולר עזב את הלהקה והוחלף זמנית בידי מרקוס סאנסון מלהקת "The Crown" לסיבוב ההופעות של הלהקה, בתזמון מושלם  להקליט אלבום שלישי.
היסטוריה > One Kill Wonder | 2003 – 2004

האלבום הבא שוחרר פברואר 2003 ונקרא "One Kill Wonder", פלא של הריגה אחת. הלהקה שברה את השיא של עצמה בכך שמוקמו כמספר אחד ברשימה של " CMJ Loud Rock Radio Chart " לאחר חמישה שבועות בלבד. מה שהביא אותם בין ה־25 הכי חשובות בסצנת המטאל. האלבום הוביל ברוב מצעדי אלבומי הרוק והמטאל בכל רחבי העולם וסיבוב הופעות נוסף נקבע להם לאוסטרליה, צפון אפריקה, בפעם השנייה ביפן ושוב בגרמניה. ולאחר עוד סיבוב הופעות בסקנדינביה, צפון אמריקה, ארצות הברית ואירופה בסתיו 2003. מרקו ארו עזב אותם והשאיר אותם בהלם מוחלט, אך נתן להם הדבר נתן להם הזדמנות לחבור שוב אל פיטר דולוין. הלהקה זכתה בשני פרסי גראמי השוודי בקטגוריית "להקת הרוק הכבד הטובה ביותר".
היסטוריה > rEVOLVEr | 2004-2006

ריבולבר היה האלבום הראשון שבו פיטר חזר אליהם נקרא ריבולבר, אקדח, או במשמעות אחר תוהה, הוגה, מהרהר. האלבום החדש יצא לאור באוקטובר 2004 ונקרא כך כסמל למה שהלהקה עברה וניגנה עד עכשיו. האלבום זכה בכמות הוגנת של תמיכה מצד המעריצים וציונים לשבח, והלהקה יצאה להרבה סיבובי הופעות בתגובה לכך, והשתתפו גם בבמה שנייה ב"אוזזפסט" [ozzfest], פסטיבל המטאל הידוע. ב-2005 הופיעה עם הלהקה שוב מרקו ארו אך רק כזמר אורח בסטוקהולם, שוודיה.
היסטוריה > The Dead Eye | 2006

האלבום The Dead Eye, יצא ב-30 באוקטובר 2006 באירופה ובינתיים היה להצלחה רבה, שמראה את הצד האחר ביכולות של דולוין ובטכניקה המרהיבה של חברי הלהקה בכליהם. האלבום יצא באמריקה ב-31 באוקטובר.
לאחר שהאלבום הצליח כל כך הלהקה יצאה לסיבוב הופעות יחד עם Dark Tranquility, Into Eternity ו – Scar Symmetry ברחבי צפון אמריקה.
הסיבוב הופעות האחרון שלהם היה ב "cursed earth" עם להקות כגון Wolf Municipal Waste ו Lyzanxia. ומאז עשו הפסקה וחזרו לנגן בהופעות קטנות וברוסיה.
היסטוריה > Versus | 2008

בספטמבר 2008 שחררה הלהקה את אלבומה השישי, שהתאפיין בחזרה מסוימת לצליל האגרסיבי יותר של הלהקה לפני The Dead Eye.
השפעות וסגנון מוזיקלי

ללהקת the haunted השפעות רבות כמו הסגנון של חלוצי הת'ראש מטאל כמו Metallica ו forbidden, אך עם זאת גם ת'ראש מלוס אנג'לס בהשפעת הלהקות Slayer או Dark Angel יחד עם הדת' מטאל המקומית הידועה Dark Tranquility.
ישנן גם השפעות קלות מהארדקור פאנק שבהן אפשר להבחין בשירתו של פיטר דולוין.
בין האלבום The Dead Eye לריבולבר ישנם שינויים לא מעטים.
האלבום The Dead Eye מהווה גישה יותר כבדה ומלודית, איטית ומדוכאת למה שהציגו בפנינו חברי הלהקה באלבומם הקודם ריבלובר. כמו כן, גם הליריקה של פיטר נהיית אחרת, יותר מדוכאת ואפלה יותר מתוך האמונה העיוורת והצינית שלו.